જોકે ગુજરાતમાં સત્તાના કેન્દ્ર સ્થાને ઇસ્ટ ઇન્ડિયા કંપની અગાઉ પેશ્વા-ગાયકવાડ હતા છતાં વર્ષો સુધી અહીંના સિક્કાઓ ઉપર દિલ્હીના મુઘલ બાદશાહોનું નામ ચાલુ રહેલું. મુઘલ બાદશાહનું નામ આપવાની પ્રથા ૧૮૫૮માં બાદશાહતના અંત આવવાની સાથે થઈ પરંતુ સિક્કાઓ ઉપર ફારસી ભાષાનો પ્રયોગ એ પછી પણ ચાલુ રહ્યો. મરાઠા શાસન દરમિયાન મુલ્કગીરી પદ્ધતિને કારણે તથા વેપારીઓને બાન તરીકે પકડી પૈસા પડાવવાની નીતિને કારણે ઉદ્યોગ, વેપાર અને ખેતી પર ઘણી માઠી અસર થઈ હતી. ૧૮૨૦માં ગાયકવાડ સાથે તથા પેશ્વા સાથે ૧૮૧૭ અને ૧૮૧૯માં થયેલા કોલકરારને કારણે અંગ્રેજોની સત્તા ગુજરાતમાં સર્વોપરી બની હતી.